Jou eerste spyskaart vir #SARIESondag | SARIE
Jou eerste spyskaart vir #SARIESondag	deur SARIE.com-span
Waaraan dink jy as jy ‘Sondag’ hoor? Bes moontlik aan familie en vriende en ’n heerlike bord kos. Só dink ons ook by SARIE, en oor die volgende paar maande gaan ons jou met elke SARIE KOS en weekliks op SARIE.com bederf met ’n spesiale Sondagmiddagete-plan. Van A – Z!
Dis die eerste week van ons opwindende nuwe reeks, en soos beloof, deel ons vandag die spyskaart en inkopielys om jou #SARIESondag solank te beplan.
As jy wonder waaroor al die bohaai gaan, lees HIER en luister ook wat sê Desiré Gardner, wat deesdae in Suidooster speel, oor háár Sondagherinnering.
Sampioenroomsop met gevulde sampioeneKry die resep HIER Vinkelvarklies met brusselse spruiteKry die resep HIER Aspersie-en-pampoenslaaiKry die resep HIER Aartappelgebak met bros laagKry die resep HIER Pekanneutpoeding met karamelsousKry die resep HIER Môre is dit tyd om te dink oor jou tafel. Ons gee raad, wenke en ’n maklike stap-vir-stap-video om ’n tafel te skep wat by jou spyskaart pas. Plus die week se spesiaal ontwerpte spyskaart wat jy kan uitdruk.
250 g strepiespek (streaky), 1,6 kg varklies op die been (pork belly)
400 g chevin-bokmelkkaas, 3 wiele fetakaas, 2 x 250 ml room
hand vol vars basiliekruidblare, 15 ml vinkelsaad, 20 ml anyssaad, 12 takkies vars tiemie
4 groot bruin sampioene, 500 g portabellini-sampioene, in kwarte gesny, 1 x 300 g-sakkie vars Brusselse spruite, 8 skywe (800 g) pampoen, sonder pitte maar met skil, 200 g vars aspersies, 80 g blare van jou keuse, 1 lemoen, 10 groot aartappels
200 g pekanneute, 165 g vanielje-fudge
Botter, melk, eiers, sout en peper, kanola-olie, olyfolie, vanieljegeursel, uie, knoffelhuisies, hoenderaftreksel, witwyn-asyn, heuning, sagte bruinsuiker, bruismeel